पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. प्रदेश के सात नगर निगमों के लिए रविवार को मतदान हुआ। कुछ जगह छिटपुट घटनाओं को छोड़ दिया जाए तो बाकी जगह मतदान शांतिपूर्वक संपन्न हो गया। जैसे-जैसे शाम होती गई, चुनाव अधिकारियों का तनाव भी कम होता चला गया। शाम तक ओवरआल 68.61 प्रतिशत मतदान हुआ।
चुनाव आ सुबह से लीड में रहा यमुनानगर: सुबह आठ से 11 बजे तक मतदान शुरू हुआ तो यमुनानगर मतदान में लीड आगे हो गया। पहले तीन घंटे में यहां २६ फीसदी मतदान हो चुका था। जबकि अम्बाला में १४.६५ फीसदी मतदान ही हुआ था। मतदान की यह रफ्तार दिन भर बनी रही।
शाम सवा छह बजे तक यमुनानगर सबसे आगे रहा। हालांकि मतदान के समाप्त होने का समय पांच बजे रखा गया था। लेकिन केंद्रों पर मतदाताओं की जबरदस्त भीड़ की वजह से मतदान शाम सात बजे तक चलता रहा। शाम को ज्यादातर मतदाता मतदान के लिए घरों से निकले।
3 गांवों ने किया बहिष्कार
पानीपत के तीन गांवों निजामपुर, शिमला और मुलाना में मतदाताओं ने चुनाव प्रक्रिया में भाग नहीं लिया, क्योंकि वे चाहते हैं कि उनके गांवों को नगर निगम के अधिकार क्षेत्र से निकाला जाए और इसे पंचायत के अधीन रखा जाए।
परिणाम चार जून को
नगर निगम चुनाव के लिए मतगणना चार जून को की जाएगी। तब तक ईवीएम कड़ी सुरक्षा व्यवस्था के बीच रखी जाएंगी। इसके लिए चुनाव आयोग की ओर से पुख्ता सुरक्षा व्यवस्था बनाई गई।
अंबाला में विधायक के पीए उलझे
अम्बाला में वार्ड नंबर नौ के प्रत्याशी हिम्मत सिंह और सिटी विधायक के पीए नरेश सहगल के बीच विवाद हो गया। मौके पर पुलिस पहुंची और स्थिति को सामान्य किया। इसी तरह से यमुनानगर में भी बाड़ीमाजरा में कुछ विवाद हआ। अलबाा अन्य जिलों में कोई अप्रिय घटना नहीं हुई। हालांकि कुछ जगह आचार संहिता का भी उल्लंघन हुआ।
पंचकूला में नौ गिरफ्तार
नगर निगम पंचकूला में मतदान के दौरान नौ संदिग्ध लोगा को हिरासत में रखा गया, क्योंकि उनका इरादा मतदान के दौरान कुछ गड़बड़ करने का था। किसी भी अन्य नगर निगम और नगरपालिका से बोगस मत डालने की किसी घटना की कोई सूचना नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva zho_Hant eng_Latn